נפתח קול-קורא לקבלת מימון למו”פ משותף בסכום של עד 250,000 דולר במסגרת תכנית VISTECH – אוסראלים – אתר הבית לישראלים באוסטרליה
נכתב על ידי: כותב אורח בתאריך: מרץ 29, 2014 תחת: כלכלה וטכנולוגיה, סליידר | תגובות :
במסגרת VISTECH 2014 ייבחנו קריטריונים של פרויקטים משותפים לחברות ישראליות ואוסטרליות במטרה לבחור את אלו שיזכו במימון המו”פ.
תכנית VISTECH למימון מו”פ מדעי וטכנולוגי בשיתוף ישראל ואוסטרליה, מסייעת מאז 2005 במציאת שותפים עסקיים ובאיתור מקורות מימון לחברות ישראליות וחברות ממדינת ויקטוריה/אוסטרליה. בימים אלו יוצאת לדרך תכנית VISTECH 2014 במסגרתה ייבחנו קריטריונים של פרויקטים משותפים לחברות ישראליות ואוסטרליות במטרה לבחור את אלו שיזכו במימון המו”פ.
התכנית מיועדת בעיקר למו”פ מתחומי המדע והטכנולוגיה העוסקים בפיתוח מוצרים, תהליכים או שירותים חדשים.
המחלקה לפיתוח, עסקים וחדשנות במדינת וויקטוריה תתמוך בפרויקטים שייבחרו בתכנית VISTECH עד לסכום של 250,000 דולר אוסטרלי והשתתפות בהוצאות המו”פ עד לשיעור של 50%. ממשלת ישראל באמצעות משרד המדען הראשי תעניק הלוואה עד לשיעור של 50% מעלויות המו”פ המאושר בכפוף לחוקים בישראל.
להגיש מועמדותם עד ל- 15 מאי 14′. 1. לעיין בקווי היסוד של תכנית VISTECH כאן.
למלא את טופס שיתוף הפעולה, להקים פרופיל חברה באתר מתימו”פ ולקבל שם משתמש וסיסמא בעזרתם תוכלו לגשתלמערכת הגשת המועמדות המקוונת.
גורמים המעוניינים להשתתף בתכנית ולמצוא שותף עסקי בוויקטוריה, מוזמנים לפנות אל הנספחות הכלכלית של ישראל באוסטרליה על מנת לקבל סיוע במציאת שותפים מקומיים. למידע נוסף, ניתן לפנות להדס קרויטרו, מנהלת התכנית, מחלקת מו”פ שבמדען הראשי: hadas@matimop.org.il.